Study of avian pathogenic Escherichia coli as a primary or secondary infectious agent in commercial layers and layer breeder flocks
Authors: Κούτσιανος Δημήτριος 
Published: November 2021

Σκοποί της μελέτης μας ήταν 1) Να προσδιοριστούν οι επικρατέστερες οροομάδες στελεχών E.coli σε σμήνη αυγοπαραγωγικής κατεύθυνσης που εμφανίζουν αλλοιώσεις κολιβακίλλωσης στην ελληνική επικράτεια. 2) Να αξιολογηθεί η σημασία άλλων παθογόνων παραγόντων όπως τα μυκοπλάσματα (Mycoplasma gallisepticum, Mycoplasma synoviae), ο ιός της λοιμώδους βρογχίτιδας και της λοιμώδους λαρυγγοτραχείτιδας ως προδιαθέτοντες παράγοντες για την εμφάνιση θνησιμότητας που οφείλεται στην κολιβακίλλωση. 3) Να διερευνηθεί η επίδραση περιβαλλοντικών παραγόντων κινδύνου, βιοασφάλειας ή και παραγόντων ζωοτεχνικής διαχείρισης στην εμφάνιση θνησιμότητας που οφείλεται στην κολιβακίλλωση. 4) Να συγκεντρωθούν δεδομένα για την μικροβιακή αντοχή των στελεχών της E.coli που θα απομονωθούν για διαφορετικές κατηγορίες αντιμικροβιακών ουσιών και να διερευνηθεί η ανθεκτικότητα στην κολιστίνη καθώς και η συσχέτιση αυτής με την παρουσία του γονιδίου mcr-1. 5) Να γίνει αποτίμηση του επιπέδου προστασίας που επιτυγχάνεται με τη χρήση διαφορετικών εμβολιακών προγραμμάτων κατά της κολιβακίλλωσης, συμπεριλαμβανομένων ενός εμπορικού και ενός αυτογενούς εμβολίου, μετά από ενδοτραχειακή πειραματική μόλυνση ορνίθων κατά την έναρξη της αυγοπαραγωγικής περιόδου. 6) Να αξιολογηθούν οι αιματολογικές μεταβολές στις όρνιθες της παραπάνω πειραματικής μόλυνσης. Από την μελέτη μας προέκυψαν ότι 1) οι Ο-οροομάδες Ο78, Ο111 και Ο2 ήταν οι πιο επικρατείς στην ομάδα σμηνών με αλλοιώσεις κολιβακίλλωσης και αυξημένη θνησιμότητα ενώ οι Ο2, Ο88 και Ο8 στα αντίσοιχα σμήνη με φυσιολογική θνησιμότητα. 2) Σχετικά με τις αλληλεπιδράσεις με τους 4 λοιμώδεις παράγοντες δεν παρουσιάστηκε στατιστικά σημαντική επίδραση μεταξύ των σμηνών με αυξημένη ή φυσιολογική θνησιμότητα και αλλοιώσεις κολιβακίλλωσης. 3) Σχετικά με τους περιβαλλοντικους παράγοντες προέκυψε η σημαντική επίδραση παραγόντων όπως: Σχετικά με τους περιβαλλοντικούς παράγοντες προέκυψε η σημαντική επίδραση παραγόντων όπως: 'διάρκεια μεσοδιαστήματος μεταξύ παραγωγικών κύκλων', 'επίπεδο υγιεινής μονάδας', 'φορέας που πραγματοποιεί την απολύμανση', 'φορέας που πραγματοποιεί μυοκτονίες-εντομοκτονίες', 'τεχνική κατάσταση της μονάδας', 'ηλικία θαλάμου', 'ηλικία σμήνους σε εβδομάδες', ''εξυγίανση νερού', 'παρουσία ρέματος δίπλα σε μονάδα' στην παρουσία αυξημένης θνησιμότητας από κολιβακίλλωση. 4) Σχετικά με την αντιμικροβιακή ευαισθησία, υψηλή ευαισθησία εμφανίστηκε στις κεφαλοσπορίνες, την νεομυκίνη και την κολιστίνη. Καμμία ευαισθησία δεν εμφανίστηκε για τα μακρολίδια, την λινκομυκίνη, την τιαμουλίνη και την οξακιλλίνη ενώ διαφορετικά επίπεδα ευαισθησίας παρουσιάστηκαν για τις υπόλοιπες αντιμικροβιακές ουσίες. Σχετικά με την ανθεκτικότητα στην κολιστίνη, από 20 στελέχη που εμφάνισαν ανθεκτικότητα, η παρουσία του γονιδίου mcr-1 ταυτοποιήθηκε σε 1 στέλεχος. 5) Σχετικά με τον έλεγχο της αποτελεσματικότητας των εμβολίων, η μελέτη μας έδειξε την αποτελεσματική προστασία που πρόσφερε η χρήση ενός αυτεμβολίου μόνου του ή σε συνδυασμό με ένα ζωντανό εμπορικό εμβόλιο μετά από πειραματική μόλυνση με στελέχη E.coli που ανήκαν στις οροομάδες Ο78 και Ο111. 6) Τέλος σχετικά με τις αιματολογικές μεταβολές που παρουσιάστηκαν στις παραπάνω πειραματικές δοκιμές, στατιστικά σημαντική αύξηση παρουσιάστηκε στον αριθμό των λευκοκυττάρων για τις ομάδες Α και Β. Αυτά τα αποτελέσματα ενισχύουν το συμπέρασμα ότι οι ομάδες Γ και Δ είχ